3. การดำเนินงานในรอบปีที่ผ่านมา

1.  การดำเนินงานและพัฒนาการที่สำคัญในช่วงปีที่ผ่านมา

บริษัท โปรเจค แพลนนิ่ง เซอร์วิส จำกัด (มหาชน) (“บริษัท” หรือ “PPS”)
ได้จดทะเบียนก่อตั้งบริษัทขึ้นเมื่อวันที่ 25 มิถุนายน 2530 ด้วยทุนจดทะเบียนเริ่มแรก 1.00
ล้านบาท เพื่อดำเนินธุรกิจเป็นวิศวกรที่ปรึกษา
โดยรับให้คำปรึกษาและบริหารจัดการโครงการก่อสร้าง (Project Construction
Management Service) สำหรับงานก่อสร้างอาคาร และ
งานก่อสร้างระบบสาธารณูปโภคพื้นฐานต่างๆ
โดยเฉพาะงานก่อสร้างที่ต้องอาศัยความชำนาญเฉพาะด้าน

บริษัทมีการเติบโตและพัฒนาอย่างต่อเนื่อง จนกระทั่งในปี 2555 เป็นปีที่บริษัทดำเนินกิจการครบ 25
ปี และมีผลงานในอดีตมากกว่า 100 โครงการ เช่น โครงการอาคารผู้โดยสารสนามบินสุวรรณภูมิ
และอาคารเทอร์มินัล โครงการอาคารสำนักงานใหญ่ธนาคารแห่งประเทศไทย อาคารใบหยก 2
อาคาร ดิ ออฟฟิศเศส แอท เซ็นทรัลเวิลด์ เป็นต้น ผลงานของบริษัทในรอบปี 2555
ที่ดำเนินการแล้วเสร็จ เช่น โครงการศูนย์การค้า ธัญญพาร์ค, โครงการเซ็นทรัลสุราษฎธานี,
โครงการเซ็นทรัลพระรามเก้า, โครงการสำนักงานใหญ่แอมเวย์ ประเทศไทย
,โครงการเมกาบางนา และศูนย์การค้าโลตัสทั่วประเทศอีก 26 โครงการ
โครงการที่มีสัญญาว่าจ้างที่ปรึกษา แล้วและอยู่ในระหว่างดำเนินการได้แก่
รถไฟฟ้าสายสีน้ำเงินส่วนต่อขยาย ,โครงการทางด่วนศรีรัช ส่วนต่อขยาย (ทางด่วนศรีรัช
วงแหวนรอบนอก) ,โครงการเซ็นทรัลแอมบาสซี ,โครงการก่อสร้างศาลฎีกา แห่งใหม่, โครงการ
TESCO Lotus RDC ขอนแก่น

ในปี 2555 บริษัทได้ตั้ง PPS Training center
โดยมีวัตถุประสงค์ในการอบรมพนักงานของบริษัท ให้มีความรู้ความเชี่ยวชาญในการทำงาน
และในการที่พนักงานจะได้เลื่อนระดับไปสู่ตำแหน่งผู้จัดการโครงการนั้น
พนักงานจะต้องผ่านการอบรมเป็นจำนวน 84 ชั่วโมงเรียน โดยในปี 2555
บริษัทได้จัดการอบรมทั้งสิ้นจำนวน 15 ครั้ง รวมเป็นเวลากว่า 105 ชั่วโมง
ส่วนในด้านการเรียนการสอนจะมีทั้งบุคลากรจากภายในบริษัทและภายนอกบริษัทเข้าร่วม

เมื่อวันที่ 5 มิถุนายน 2555 บริษัท ได้แปรสภาพเป็นบริษัท มหาชน จำกัด
และได้นำบริษัทเข้าจดทะเบียนเพื่อระดมทุนในตลาดหลักทรัพย์ เอ็มเอไอ เมื่อวันที่ 26 กันยายน
2555 ที่ผ่านมา ทำให้ปัจจุบันบริษัทมีทุนจดทะเบียน 100 ล้าน (หนึ่งร้อยล้านบาท)
โดยได้รับเงินจากออกและเสนอขายหุ้นสามัญเพื่มทุนแก่ประชาชนเป็นครั้งแรก (IPO) จำนวน 84
ล้านบาท
บริษัทได้นำเงินระดมทุนบางส่วนไปพัฒนาและจ้างบุคลากรในส่วนของงานออกแบบสถาปัตย์และวิศวกรรม
โดยในส่วนของงานออกแบบวิศวกรรม บริษัทได้ดำเนินการผ่าน บริษัท พีพีเอส ดีไซน จำกัด
(“PPSD”) PPSD เป็นบริษัทในเครือของบริษัท ก่อตั้งมาตั้งแต่ปี 2533 ในช่วงปี 2555 ที่ผ่านมา
PPSD ยังไม่มีรายได้จากงานออกแบบ
แต่บริษัทคาดว่าจะมีรายได้จากงานดีไซน์เพิ่มขึ้นมากอย่างมีนัยสำคัญในปี 2556

ปลายปี 2555 เพื่อเป็นการขยายงานออกแบบทางด้านสถาปัตยกรรม
และขยายงานไปสู่ภูมิภาคอาเซียน คณะกรรมการบริษัทได้มีมติอนุญาติให้จัดตั้งบริษัท สวอน แอนด์
แมคลาเรน (ประเทศไทย) จำกัด (“SWAN & MACLAREN“) ซึ่ง SWAN & MACLAREN LLP,
Singapore
เป็นบริษัทผู้ให้บริการทางวิชาชีพออกแบบสถาปัตยกรรมที่มีอายุเก่าแก่ที่สุดในประเทศสิงคโปร์
และมีผลงานออกแบบตึกที่สำคัญต่างๆ ในอดีตหลายแห่ง อาทิเช่น โรงแรมราฟเฟิล์ ในสิงคโปร์
อาคาร วิตอเรียโมนูเมนต์ ปัจจุบัน SWAN & MACLAREN มีงานอยู่หลายประเทศในภูมิภาค
ทั้งสิงคโปร์ มาเลเซีย เวียดนาม จีน การร่วมทุนกับ SWAN & MACLAREN
จะทำให้บริษัทมีการให้บริการทางวิชาชีพที่ครบถ้วนมากยิ่งขึ้น
คือสามารถให้บริการงานสถาปัตยกรรมได้ด้วย
และยังสามารถใช้เป็นฐานในการส่งบริการของบริษัทออกไปสู่ภูมิภาค ทั้งนี้ คาดว่า บริษัท สวอน
แอนด์ แมคราแรน (ประเทศไทย) จะสามารถให้บริการได้ตั้งแต่ไตรมาสที่สองของปี 2556
เป็นต้นไป

นอกจากนี้ เพื่อรองรับตลาดเทคโนโลยีที่เติบโตอย่างรวดเร็ว
บริษัทเล็งเห็นว่าเทคโนโยยีสารสนเทศในอุตสาหกรรมก่อสร้างยังตามหลังอุตสาหกรรมประเภทอื่น
และเห็นโอกาสเติบโตของตลาดนี้ ในปลายปี 2555 จึงได้จัดตั้งบริษัทย่อย คือ บริษัท พีพีเอส
อินฟอร์เมชั่น คอนซัลแทนท์ จำกัด (PIC)
เพื่อดำเนินการให้คำปรึกษาออกแบบคุมงานและติดตั้งระบบข้อมูลสารสนเทศ โดย PIC
สามารถเริ่มดำเนินงานได้ตั้งแต่เดือนมกราคม 2556 เป็นต้นมา

[]

2.  ภาพรวมธุรกิจของบริษัทและบริษัทย่อยในปัจจุบัน

บริษัท โปรเจค แพลนนิ่ง เซอร์วิส จำกัด (มหาชน) ดำเนินธุรกิจหลัก
โดยรับให้บริการเป็นวิศวกรที่ปรึกษาสำหรับ การให้คำปรึกษาและบริหารจัดการโครงการก่อสร้าง
(Project Construction Management Service) ให้กับโครงการก่อสร้าง เช่น อาคารสูง
โรงแรม ห้างสรรพสินค้า โครงการก่อสร้างระบบสาธารณูปโภคพื้นฐาน รวมไปถึงงานบูรณะซ่อมแซม
(Renovate) งานตกแต่งอาคารและสิ่งปลูกสร้าง

ปัจจุบันบริษัทมีบริษัทย่อย 2 บริษัท ได้แก่ “บริษัท พีพีเอส ดีไซน จำกัด” และบริษัท พีพีเอส
อินฟอร์เมชั่น คอนซัลแทนท์ จำกัด นอกจากนี้ยังมีกิจการร่วมค้าอีก 1 แห่ง คือ “กิจการร่วมค้า
พีพีคิว” และบริษัทร่วมทุนหนึ่งแห่ง คือบริษัท สวอน แอนด์ แมคลาเรน (ประเทศไทย) จำกัด

บริษัทย่อย

บริษัท พีพีเอส ดีไซน จำกัด (“PPSD”) ก่อตั้งขึ้นเมื่อวันที่ 31 กรกฎาคม 2533
มีสำนักงานใหญ่ตั้งอยู่เลขที่ 381/6 ชั้น 3ซอยพระรามเก้า 58 (ซอย 7 เสรี 7) ถนนพระรามเก้า
แขวงสวนหลวง เขตสวนหลวง กรุงเทพฯ 10250 ดำเนินธุรกิจให้บริการออกแบบงานด้านวิศวกรรม
ปัจจุบันมีทุนจดทะเบียนจำนวน 3.00 ล้านบาท (สามล้านบาท) แบ่งเป็นหุ้นสามัญจำนวน 30,000
หุ้น มูลค่าหุ้นละ 100 บาท โดยบริษัทถือหุ้นจำนวน 29,998 หุ้น หรือคิดเป็นสัดส่วน 99.99%
ของทุนจดทะเบียนทั้งหมด PPSD มีคณะกรรมการ จำนวน 5 คน โดยมีรายนามดังนี้

  --------- --------------------------------- ---------------------------
  ลำดับ      ชื่อ-สกุล                            ตำแหน่ง

  1.        นายประสงค์ ธาราไชย                 ประธานกรรมการ

  2.        นายสัมพันธ์ หงษ์จินตกุล                 รองประธานกรรมการ

  3.        นายวันชัย วชิรวัฒนะธำรง               กรรมการ

  4.        นายสมชาย วงศ์สว่างรัศมี               กรรมการ

  5.        นายธานินทร์ ศรีเบญจรัตน์               กรรมการ
  --------- --------------------------------- ---------------------------

บริษัท พีพีเอส อินฟอร์เมชั่น คอนซัลแทนท์ จำกัด (“PIC”) ก่อตั้งขึ้นเมื่อวันที่ 4 มกราคม 2556
มีสำนักงานใหญ่ตั้งอยู่เลขที่ 381/6 ชั้น 3 ซอยพระรามเก้า 58 (ซอย 7 เสรี 7)
ถนนพระรามเก้า แขวงสวนหลวง เขตสวนหลวง กรุงเทพฯ 10250
ดำเนินธุรกิจให้บริการด้านเทคโนโลยีสารสนเทศ ปัจจุบันมีทุนจดทะเบียนจำนวน 1 ล้านบาท
แบ่งเป็นหุ้นสามัญจำนวน 100,000 หุ้น มูลค่าหุ้นละ 10 บาท โดยบริษัทถือหุ้นจำนวน 89,999 หุ้น
หรือคิดเป็นสัดส่วน 90% ของทุนจดทะเบียนของ PIC โดยมีคณะกรรมการ จำนวน 2 คน
โดยมีรายนามดังนี้

  --------- --------------------------------- ---------------------------
  ลำดับ      ชื่อ-สกุล                            ตำแหน่ง

  1.        นายพงศ์ธร ธาราไชย                  ประธานกรรมการ

  2.        นายประพจน์ พูนศรีพัฒนา                รองกรรมการ
  --------- --------------------------------- ---------------------------

บริษัท สวอน แอนด์ แมคลาเรน (ประเทศไทย) จำกัด (“Swan & Maclaren Thailand”)
ซึ่งอยู่ในระหว่างการจดทะเบียน โดยการร่วมลงทุน 3 ฝ่าย ระหว่าง Swan and Maclaren
LLP,Singapore บริษัท โปรเจค แพลนนิ่ง เซอร์วิส จำกัด (มหาชน) และบริษัท
สี่พระยาก่อสร้าง จำกัด โดยมีสัดส่วนการร่วมลงทุน 49% 35% และ 16% ตามลำดับ บริษัท สวอน
แอนด์ แมคลาเรน (ประเทศไทย) จำกัด มีวัตถุประสงค์ในการรับออกแบบงานสถาปัตยกรรม
ออกแบบตกแต่งภายใน มีทุนจดทะเบียน 25 ล้านบาท โดยบริษัท โปรเจค แพลนนิ่ง เซอร์วิส จำกัด
(มหาชน) ได้ชำระทุนจดทะเบียนจำนวน 2,187,500 บาท (ตามสัดส่วนการถือหุ้น 35%
และตามการเรียกชำระค่าหุ้นครั้งแรก 25%) ซึ่งคิดเป็น 0.88 ของทุนจดทะเบียนทั้งหมด ทั้งนี้
Swan & Maclaren Thailand ไม่ได้เป็นบุคคลที่เกี่ยวโยงกันหรือมีความสัมพันธ์กับผู้ถือหุ้นใหญ่
กรรมการหรือผู้บริหารของบริษัทและบริษัทย่อย

ปัจจุบัน Swan & Maclaren Thailand ได้เริ่มเปิดรับงานออกแบบสถาปัตยกรรมแล้ว
กำหนดการจัดตั้งบริษัท แล้วเสร็จในเดือน เมษายน 2556

กิจการร่วมค้า

กิจการร่วมค้า พีพีคิว (“PPQ”) ก่อตั้งขึ้นเมื่อวันที่ 16 มีนาคม 2552 โดยการร่วมลงทุน 3 ฝ่าย
ระหว่างบริษัท และบริษัท พีทีเอฟ เซอร์วิส จำกัด และบริษัท วิศวกรและสถาปนิก คิวบิค จำกัด
ซึ่งมีสัดส่วนการร่วมลงทุน 80% 15% และ 5% ตามลำดับ PPQ
มีวัตถุประสงค์เพื่อเข้าร่วมประกวดราคาจ้างผู้ควบคุมงานก่อสร้างอาคารที่ทำการศาลฎีกา
ของสำนักงานศาลยุติธรรม ปัจจุบันมีทุนกิจการร่วมค้าจำนวน 3.30 ล้านบาท
โดยบริษัทลงทุนเป็นจำนวนเงินทั้งสิ้น 2.64 ล้านบาท ซึ่งยังคงรักษาสัดส่วนการร่วมลงทุนในอัตรา
80% ทั้งนี้บริษัท พีทีเอฟ เซอร์วิส จำกัด และบริษัท วิศวกรและสถาปนิก คิวบิค จำกัด
ไม่ได้เป็นบุคคลที่เกี่ยวโยงกันหรือมีความสัมพันธ์กับผู้ถือหุ้นใหญ่
กรรมการหรือผู้บริหารของบริษัทและบริษัทย่อย

ปัจจุบันโครงการศาลฎีกาได้เริ่มดำเนินการแล้วตั้งแต่เดือนธันวาคม 2555 ที่ผ่านมา

3.  โครงสร้างรายได้ของบริษัทและบริษัทย่อย (งบการเงินรวม)

+------------------------+-----+-------+-----+-------+------+-------+
| ประเภทรายได้            | 2   |       | 2   |       | 2555 |       |
|                        | 553 |       | 554 |       |      |       |
| (แบ่งตามลักษณะโครงการ)   |     |       |     |       |      |       |
+------------------------+-----+-------+-----+-------+------+-------+
|                        | ล้าน | สัดส่วน | ล้าน | สัดส่วน | ล้า   | สัดส่วน |
|                        | บาท |       | บาท |       | นบาท |       |
+------------------------+-----+-------+-----+-------+------+-------+
| รายได้จากการบริการ       | 179 | 9     | 256 | 9     | 26   | 9     |
|                        | .48 | 9.47% | .16 | 9.79% | 5.29 | 8.92% |
+------------------------+-----+-------+-----+-------+------+-------+
| -                      | 21  | 1     | 39  | 1     | 1    | 7.31% |
|   อาคารสำนักงาน/อาคารชุด | .61 | 1.98% | .24 | 5.29% | 9.62 |       |
+------------------------+-----+-------+-----+-------+------+-------+
| -   ห้างสรรพสินค้า/โรงแรม | 127 | 7     | 180 | 7     | 20   | 7     |
|                        | .06 | 0.42% | .12 | 0.17% | 5.85 | 6.75% |
+------------------------+-----+-------+-----+-------+------+-------+
| -   สาธารณูปโภค^(/1)    | 27  | 1     | 28  | 1     | 2    | 1     |
|                        | .81 | 5.41% | .89 | 1.25% | 9.73 | 1.08% |
+------------------------+-----+-------+-----+-------+------+-------+
| -   อื่นๆ^(/2)           | 3   | 1.66% | 7   | 3.08% | 1    | 3.77% |
|                        | .00 |       | .91 |       | 0.01 |       |
+------------------------+-----+-------+-----+-------+------+-------+
| รายได้อื่น                | 0   | 0.53% | 0   | 0.21% | 2.91 | 1.08% |
|                        | .95 |       | .54 |       |      |       |
+------------------------+-----+-------+-----+-------+------+-------+
| รวมรายได้รวม            | 180 | 10    | 256 | 10    | 26   | 10    |
|                        | .43 | 0.00% | .70 | 0.00% | 8.20 | 0.00% |
+------------------------+-----+-------+-----+-------+------+-------+

หมายเหตุ : รายได้อื่น หมายถึง ดอกเบี้ยรับ เงินปันผลรับ และรายได้อื่นๆ

/1: ประกอบด้วย สนามบิน โรงพยาบาล ทางด่วน รถไฟฟ้า และ สถานศึกษา

/2: ประกอบด้วย วัด โรงงานอุตสาหกรรม และ โชว์รูม

1.  เป้าหมายการและดำเนินธุรกิจในปี 2556

ในปี 2556
บริษัทตั้งเป้าที่จะกระจายสัดส่วนงานให้บริการเป็นวิศวกรที่ปรึกษาและบริหารจัดการโครงการก่อสร้าง
ไปในงานสาธารณูปโภคให้มากขึ้น จากเดิมที่งานส่วนใหญ่อยู่ในงานอาคาร เป็นหลัก
โดยบริษัทได้ดำเนินการ ส่งหนังสือเสนอราคาในงานประเภทดังกล่าวไปบ้างแล้วตั้งแต่ปลายปี 2555
ที่ผ่านมา

บริษัทมีความมุ่งมั่นอย่างยิ่งที่จะพัฒนาวิธีการทำงานของบริษัทในการบริหารจัดการโครงการให้มีมาตรฐานเพิ่มขึ้น
และสามารถนำระบบดังกล่าวไปใช้กับงานก่อสร้างได้โดยทั่วไป ในปี 2556
บริษัทมีแผนจะพัฒนาระบบเทคโนโลยีสารสนเทศในการให้บริการ อาทิ
ความสามารถในการตรวจสอบ จัดเก็บ
สืบหาและวิเคราะห์ข้อมูลย้อนกลับได้ของโครงการที่บริษัทเป็นผู้บริหารจัดการโครงการก่อสร้างให้
โดยการดำเนินการดังกล่าว จะทำผ่านบริษัทย่อย คือบริษัท พีพีเอส อินฟอร์เมชั่น คอนซัลแทนต์
จำกัด และพันธมิตรของบริษัท

เพื่อสร้างความเป็นมืออาชีพ เพิ่มความน่าเชื่อถือ และเป็นบริษัทที่มีองค์ความรู้และเผยแพร่ไปสู่สังคม
ในปี 2556 บริษัทมีเป้าหมายที่จะพัฒนา PPS Training center
ให้ก้าวสู่ความเป็นศูนย์อบรมวิชาการสำหรับสารธารณะชน โดยปี 2556 นี้
จะเริ่มทำการตลาดในส่วนของศูนย์อบรมและสื่อการสอน
ศูนย์อบรมจะตอกย้ำความเป็นผู้มีความรู้ความเชี่ยวชาญในวิชาชีพของกลุ่มและเป็นศูนย์กลางในการพัฒนาวิศวกรของประเทศไทย

นอกจากนี้ บริษัทตั้งเป้ารายได้จากการออกแบบในปี 2556 บริษัททั้งกลุ่ม
โดยแบ่งเป็นการออกแบบงานสถาปัตยกรรม ผ่านบริษัท สวอน แอนด์ แมคลาเรน (ประเทศไทย)
จำกัด รวมทั้งการออกแบบงานด้านวิศวกรรม ผ่านบริษัท พีพีเอส ดีไซน จำกัด
โดยตั้งเป้าหมายรายได้จากงานออกแบบในปี 2556 ประมาณ 10% ของรายได้รวมกลุ่มบริษัททั้งกลุ่ม